Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 760/12/5511	Žilina, 22.1.2014
EEČ : 2-43-46-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 18.12.2012, spisová značka 2 Pv 760/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	Dňa 14.09.2012 o 14.10 hod. v areáli závodu Kia Motors v Tepličke nad Váhom okres Žilina prechovával v ruksaku dva polyetylénové sáčky s obsahom sušenej rastliny, pričom skúmaním KEÚ PZ Slovenská Ľupča bolo zistené, že v jednom sáčku sa nachádza konopa o hmotnosti 0,497 g s obsahom 5 % hmotnostných THC a v druhom sáčku sa nachádzala konopa o hmotnosti 0,639 g s obsahom 4,8 % hmotnosti látky THC,  množstvo nachádzajúce sa v prvom sáčku obsahuje 1 až 3 obvykle jednorázové dávky drogy a rovnako množstvo uvedené v druhom sáčku predstavuje 1 až 3 obvykle jednorázové dávky drogy, konopa je uvedená v I. skupine omamných látok a účinná látka THC je uvedená v I. skupine psychotropných látok v prílohe zákona č. 139/98 Z. z. o omamných látkach, psychotropných látkach a prípravkoch v znení ďalších zmien a doplnkov. 
Uznesením prokurátora Okresnej prokuratúry Žilina zo dňa 18.12.2012, spisová značka 2 Pv 760/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Okresnou prokurátorkou v Žiline uznesením pod číslom 2Pv 760/12/5511 zo dňa 18.12.2012 právoplatné dňa 30.12.2012 bolo podľa § 216 ods. 1 Tr. por. podmienečne zastavené trestné stíhanie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov, ktorého sa dopustil tým spôsobom, ako je uvedené vo výrokovej časti tohto uznesenia. Obvinenému bola určená skúšobná doba v trvaní 12 mesiacov. Po jej uplynutí som zisťovala, či obvinený žil riadnym spôsobom života a splnil všetky zákonom predpokladané podmienky pre vydanie rozhodnutia o osvedčení sa v skúšobnej dobe. Zistila som, že obvinený sa v priebehu skúšobnej doby nedopustil žiadneho trestného činu ani iného protiprávneho konania, žiadne závady v jeho správaní zistené neboli. Obvinenému neboli určené žiadne povinnosti ani obmedzenia.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Vychádzajúc z tohto ustanovenia Tr. por. rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka